**Til:**

Stig Wall (SW), formand

Rita Rahbek Russel (RRR)

Preben Christensen (PC)

John Torp Andersen, (JA)

Per Transø, (PT)næstformand

Pernille H. Fjellander (pfjl)

**Info:**

Helene Rasmussen, (HR) socialdirektør i Gentofte Kommune

Jørgen Jakobsen (JJ)

Beierholm Louise Corneliussen

Maria Buddig Bylinska (MABY)

Nikolaj Ventrup (NVT)

**Fra:**

Pernille H. Fjellander (pfjl)

Charlottenlund, den 5. januar 2024.

**Referat af Fællescenterbestyrelsesmøde nr. F1-2024**

Hermed udsendes referat af Fællescenterbestyrelsesmøde afholdt torsdag den 4. januar 2024 i Strandlunds Dagligstue.

# Dagsorden

1. Godkendelse af dagsorden
2. Godkendelse af referat nr. F3-2023.(medsendt).
3. Tilbud på TV-inspektion af forsyningsrør og kloaknet på Strandlund. Tilbud bliver omdelt på mødet.
4. Foreløbig regnskabsstatus for 2023
5. Orientering fra formand og forretningsfører
6. Fastsættelse af næste møde.
7. Eventuelt.

**1. Godkendelse af dagsorden.**

Dagsorden blev godkendt.

**2. Godkendelse af referat nr. F3-2023.**

Referatet blev godkendt.   
John gjorde opmærksom på, under pkt. 4, at der mangler planter i 2 af øerne i Nordgaden (der står 2 gl. planter). John spurgte til de træer, der plantet på Strandlunds grund fra Sundvænget. Administrationen tager affærer, hvis der bliver plantet flere træer.

**3. Tilbud på TV-inspektion af forsyningsrør og kloaknet på Strandlund. Tilbud blev omdelt på mødet**

John og Per oplyste, at I 2021 blev samtlige kloakrør gennemgået og filmet.

Pernille orienterede om det overordnede tilbud, der er modtaget fra kloakfirmaet Brejner. Det er prismæssigt meget dyrt. Administrationen afventer tilbud på gennemgang af samtlige forsyningsrør på Strandlund, hvorfor punktet tages på igen på næste bestyrelsesmøde.

1. **Foreløbig regnskabsstatus for 2023**

Pernille gennemgik den foreløbige regnskabsstatus for 2023. Revisionen havde udbedt sig kontrolmateriale pr. 31.10.23, som de ingen bemærkninger havde til. Regnskabet for 2023 skal underskrives digitalt.

**5. Orientering fra formand og forretningsfører**

Stig orienterede omkring en beboerhenvendelse, der er kommet til et medlem af Gentofte Kommunes kommunalbestyrelse.

Pernille orienterede om tilfredshedsundersøgelsen i Kollektivboligerne, der blev foretaget i oktober måned 2023. 78 lejemål besvarede undersøgelsen, hvilket gav en besvarelses-procent på 54. Svarene var overvejende positive med meget tilfreds eller tilfreds.   
En mindre procentdel, på ca. 5-10 % er generelt utilfredse og meget utilfredse.   
  
Utilfredsheden er primært på følgende spørgsmål:   
spm: 2 tilfredshed med naboskabet/fællesskabet i afdelingen,   
spm. 3 tilfredshed med hjælp fra viceværterne,   
spm. 6 tilfredshed med boligens indvendige standard og   
spm. 8 tilfredshed med udearalerne.

Resultatet fra undersøgelsen er sendt ud med beboerbladet i januar måned.

Der har været en del vandskader i kollektivboligerne i løbet af efteråret 2023.

Bestyrelsen i Kollektivboligerne har besluttet at Thomas Krogh Jørgensen v/Tegne-stuen Aps skal forestå en nærmere bygningsgennemgang af klimaskærmen – i første omgang på Kollektivboligerne. Tegnestuen påbegynder gennemgangen her i løbet af januar måned. Der er uklarhed om, hvorvidt Strandlund er bevaringsværdigt? Pernille undersøger hos Gentofte Ejendomme.

Pernille orienterede om, at Gentofte Kommune har stillet deres ønske om parkeringspladser på Strandlund i bero indtil videre.

Pernille orienterede om, at vi har modtaget et tilbud på Pullerter som efterlyst på sidste møde. Tilbuddet lyder på 32.067 kr. for 4 stk. Bestyrelsen accepterede tilbuddet.

Pernille orienterede om, at der i løbet af efteråret 23 har været en del problemer med den ene elevator i Sydgaden og Nordgaden. Pernille har sendt en forespørgsel til Hydro-con om udvidelse af garanti perioden. Der er ikke kommet en tilbagemeldingen fra direktøren endnu på forespørgslen.

Pernille orienterede om, at Strandlunds hjemmeside bliver opdateret med nyt site og layout. Den skal være færdig til marts 2024.

Pernille orienterede om, at der ikke har været betalt skat af medarbejdernes sundhedsforsikring – den private del i 2023, svarende til 45% af ordningen. Det har derfor været nødvendigt at trække medarbejderne i skat for hele beløbet i december 2023.

Pernille orienterede om, at der skal udarbejdes et kontrakttjek på medarbejdernes ansættelsesbreve, således at de opfylder oplysningspligten i ansættelsesbevisloven.

**6. Fastsættelse af næste møde.**

Næste møde blev aftalt til tirsdag den 5. marts 2024 kl. 17.30 i Fællescentrets Dagligstue inkl. Forplejning. (Kollektivboligerne bestyrelsesmøde bliver rykket frem til kl. 16.00)

**7. Eventuelt**  
John påpegede at tagrenderne er fyldte. Pernille oplyste, at vi har modtaget 2 forskellige tilbud.

John spurgte til, hvem der skal rengøre toilettet i kælderen ved billardrummet?  
John spurgte til, hvem der skal rengøre det lille køleskab i dagligstuen?  
John efterlyste skiltning ved storskrald, skiltet ved pap er ødelagt.   
John spurgte til, hvem der skal passe Strandlunds genbrugsstation? Det kan evt. være en frivillig fra Strandlund.

John spurgte til opsætning af cykelskur ved gavl til nr. 97. Det tages op på bestyrelsesmødet i marts måned.

Rita gjorde opmærksom på, at lampen udenfor nr. 88 ikke virker  
John spurgte til flytning af rør fra tørretumbler. Administrationen har modtaget tilbud, og det bliver iværksat her i 2024.  
John spurgte til opstregning af handicapparkeringsbåse uden for restauranten. Administrationen har indkøbt en opstregningsmaskine. Der bliver opstreget, lige så snart vejret er til det.   
John oplyste, at der er plads til 2 parkeringspladser i Nordgaden. Administrationen undersøger.

På formandens vegne

Pernille H. Fjellander